ಪೂಕರೆ ಪಂಡ ಅವೊಂಜಿ ತೇರ್‌ದ ಲೆಕೊ. ಒಂಜಿ ಪೂಕರೆ ಸುಮಾರ್ ಮುಪ್ಪೊ ಅಡಿ ಎತ್ತರ ಇಪ್ಪುಂಡು. ಮಲ್ಲ ಒಂಜಿ ಕಂಬ ನಡುಟು ಆಧಾರವಾದುಪ್ಪುಂಡು. ಅಯಿತ ಸುತ್ತಲ ತಿರ್ತ್‌ರ್ದ್ ಮಿತ್ತ್ ಮುಟ್ಟ ಕಂಗ್‌ದ ತಲಕೆಡ್ ಮಲ್ತಿನ ಕತ್ತೆರಿದ ಮೂಜಿ ಕೋಂಟುದ ಅಟ್ಟೆಲೆನ್ ಒಂಜೆಗೊಂಜಿ ಜೋಡಿತೊಂದು ತೇರ್ ಕಟ್ಟುವೆರ್. ಅಯಿಡ್ದ್ ಬೊಕ್ಕ ಕೇಪುಲ ಪೂ, ತೇರ್ ಪೂ, ಅಬ್ಬಲ್ಲಿಗೆ ಪೂ, ಚೆಂಡ್ ಪೂ ಇಂಚಿತ್ತಿನ ಪುರ್ಪೊಲೆಡ್ ಐತ ಸಿಂಗಾರ ಮಲ್ಪುವೆರ್. 'ಕಂಡದ ಕೋರಿ ಕಂಬುಲ' ಆಪುನ ಜಾಗೆಡ್ದ್ ದೂರೊಡು ಈ ಬೇಲೆ ಆವೊಂದುಪ್ಪುಂಡು.